Figyelem minden myeongjeongi rendőrnek,
aki a japán főkonzulátus alatt szolgál!
Masírozzatok be a rendőrőrsre, és lőjétek le a lázadókat!
Azonnal fékezzétek meg a csoszoni felkelőket,
akik illegálisan elfoglalták a Nagy Japán Birodalom épületét,
és végezzétek ki őket!
Így szolgálhatjátok a Japán Birodalmat,
és viszonozhatjátok Őfelsége kegyelmét!
Emberek!
Előre!
Mire vártok?
Miért nem mentek be?
Maga is látta, milyen veszélyesek, Yamada úr.
Nem akarunk meghalni!
Elárulod Őfelségét?
És ti?
Mindannyian eláruljátok Őfelségét?
Gyerünk! Előre!
Nem hallottátok, amit mondtam? Mit műveltek?
Így fejezitek ki a hálátokat Őfelségének?
Akkor vezessen minket, Yamada úr!
Ön többet köszönhet Őfelségének, mint bármelyikünk.
Tudod,
valójában nem tartozom neki olyan sokkal.
Még soha életemben nem találkoztam vele.
Emberek! Maradjatok készenlétben!
Yoon, nincs sok fegyverünk.
Így nem sokáig tudunk kitartani.
Seon-bok!
Van ötleted?
Régóta itt élsz, jobban ismered ezt a helyet, mint mi.
Hallgatlak.
Hát, igen, van egy módja…
Nem. Túl nagy felelőtlenség lenne.
Amikor Jang Ki-ryong visszatér…
mind meghalunk.
Ahelyett, hogy megvárnánk, amíg ízekre szaggatnak minket…
Yoon!
Tennünk kell valamit, még akkor is, ha felelőtlenség, nem igaz?
Halljuk, Seon-bok!
Milyen megoldás jutott eszedbe?
Hát…
Először is, egyikünknek ki kell jutnia.
A fogadóm mögött van egy kocsi.
Ha idehozzuk, véget vethetünk ennek az egésznek.
Mi van abban a kocsiban?
Gyerünk, ne húzd az időt, mondd el, hogy miről van szó!
Maxim-géppuska a neve. Egy vagyont fizettem érte a cseheknek.
Igazi pusztító fegyver.
Olyan embert kell kiküldenünk érte, aki ügyesen és fürgén mozog,
és minden golyót képes kikerülni.
Mi van?
Miért bámultok így?
Ideges leszek tőle.
A francba! Olyan kell, aki tud lőni.
A fenébe!
Mondja, Yamada úr,
nem kellene tennünk valamit?
Nem kéne bemasíroznunk vagy tüzet nyitnunk?
Ōoka főfelügyelő biztosan ezt tenné.
Ezt hogy értsem?
Arra célzol, hogy Ōoka főfelügyelő jobb nálam?
Még nem késő.
Mehetek én helyetted.
Nem, megoldom.
Nem sok mindenhez értek, de sokkal fürgébb vagyok nálad.
Légy óvatos!
És a biztonság kedvéért vidd ezt magaddal!
Minek? Nem tudom használni. Csak felesleges súly lenne.
Tartsd meg! Sietek vissza.
Indulok.
Vigyázzatok magatokra, oké?
A francba! Miért beszél úgy ez a barom, mintha meghalni készülne?
Ez kicsin múlt.
Yamada úr!
Hallgass!
Maradjatok készenlétben!
Várjatok!
Hallgass!
A francba!
Yamada úr!
A rohadt életbe!
Ott van egy! Kapjátok el!
Gyorsan! Gyerünk, lőjétek le!
Egyetlen ember az!
Megint nem találtam el. Ez most komoly?
Hogy kell ezt használni?
A testtartás legalább megy.
A rohadt életbe! Ez megőrjít.
Túl nagy a csend.
Szerintetek történt valami?
Hogy érti, hogy történt valami?
Arra céloz, hogy Choraeng-yi kiment, és lelőtték?
Egyáltalán hogy jut ilyen az eszedbe?
Csak aggódom, ennyi!
Fejezzétek be!
Reménykedjünk, hogy a csend jót jelent! Jelenleg csak ennyit tehetünk.
Hashimoto, hozd a maradék töltényeket!
Mire készül, Yamada úr?
Lehet, hogy rettegünk, de rengeteg töltényünk van.
Innen fogjuk lőni őket, amíg meg nem halnak.
Hozd a töltényeket!
Gyorsan!
Igen, uram!
A rohadt életbe!
Ez aztán…
a pusztító fegyver!
Már látom a távolban Myeongjeongot, tábornok!
Amint odaértünk, öljétek meg az összeset!
Készüljetek!
Katonák, célozzatok!
Őfelsége, a császár nevében
ne spóroljatok a töltényekkel…
Hé, ti ott!
Nem vagytok éhesek?
Ezzel majd jóllaktok, ti mocskos rohadékok!
Choraeng-yi!
Le a földre!
Egek!
Jól vagytok?
Forró!
- Mi a franc? - Choraeng-yi!
Choraeng-yi odakint van.
Choi, uram!
Yoon! Itt vagyok!
Nem megmondtam? Tudtam, hogy sikerülni fog.
Miért nem jönnek ki?
Talán meghaltak…
Mondom, itt vagyok!
Itt vagyok…
Jaj, ne! Mind meghaltak?
Yoon!
A rohadt életbe! Nem hallottatok?
Te nyamvadt kis…
Te utolsó rohadék! Azt hittem, meghaltál.
Neked meg mi bajod? Miért sírsz?
Megmentettél minket. Köszönjük.
Nincs mit. Leszednéd rólam? Eressz már el!
Uram!
Choraeng-yi…
Szép munka.
Ti…
mocskos csoszoni kutyák…
Most…
induljunk, mielőtt Jang Ki-ryong visszaér!
Nam-chunt is meg kell keresnünk.
Rendben.
Siessünk, emberek!
Mielőtt elmennénk,
ha már így történt,
nem tehetnénk ugyanazt velük?
Ezt meg hogy érted?
Szerinted? Azt mondom, vágjunk vissza a saját fegyverükkel!
Nem tart sokáig.
Hamar meglesz.
LÁZADÓ
Nam-chun…
Nam-chun!
BANDITÁK BALLADÁJA
Idefelé végig ezen gondolkodtam, őrnagy.
Szerintem nem ölnek meg minket.
Egy kicsit megkínoznak, megkorbácsolnak, és ennyi.
Mit gondol?
Nem hagyom, hogy bármi bajotok essen. Ne aggódj!
Tényleg? Köszönöm, uram!
A végsőkig követem magát!
Ez fáj.
Jaj, elnézést! Fáj, nem igaz?
Nemsokára jövök, szóval maradj itt!
Igen, uram.
Ha túl szigorú, tegyen úgy, mintha nem értené!
Kérdezzen vissza, hogy mit mondott!
Felhasználom Jang Ki-ryongot, a lovas banditát.
Ha minden a terv szerint megy,
a Fengtien-klikk nem fogja tudni megakadályozni az akciót.
És a kínai kormány sem.
Nem fogok hibázni, és méltó leszek a bizalmára.
Köszönöm.
Halálba vezetted az egységedet, és egyedül tértél vissza.
Gyáva féreg.
Nincs mentségem, uram.
Alázatosan elfogadok bármilyen büntetést, amit kiró rám.
Szívesen megbüntetnélek, de nem tehetem.
Saito főkormányzó elrendelte, hogy kegyelmezzünk meg neked.
Jól jön, ha az ember apja a Koreai Császárság külügyminisztere,
és a főkormányzó közbelép, hogy megmentse az életét.
Menj vissza Kjongszongba, az ostoba beosztottaddal együtt!
Próbaidőn leszel, amíg vissza nem hívunk.
A LÁZADÓ CSOSZONIAK MEGTIZEDELÉSE GANDÓBAN
Már mindenhol kerestelek.
Megtaláltál.
Il-sik körbenézett Myeongjeongban és a környékén,
és azt mondta, síri csend van mindenhol.
Gondolom, nem kell aggódnunk.
Végigsöpörtünk a városon. Megöltük a japán konzult és az embereit.
Igenis aggódnunk kell, hiába van csend.
Ha készülnének valamire, már megtették volna, nem?
Lefogadom, nem találják a falut, szóval ne aggodalmaskodj!
Inkább menj a fővárosba!
Miért mondod ezt?
Innen sosem fogsz ellátni a szülővárosodig.
Siess, látogass el oda, kölyök!
Tudom, hogy folyton arra a lányra gondolsz.
Nem mehetek el. Meg kell védenem a falut.
Ugyan már!
Semmi bajunk nem lesz, ha elmész egy időre. Ide hallgass!
Elég kötelességet vállaltál magadra,
és mindent megtettél.
Ideje pihenned egy kicsit.
Ha így folytatod, összeroskadsz a teher alatt, amit cipelsz.
Szívesen cipelem azt a terhet a családomért.
De tényleg sokat gondolok rá.
Egek, milyen hűvös a szél!
Jól vagyok. Elengedhetsz.
Ezt nézzétek!
Látjátok, hogy igazam volt?
Tessék!
Seon-bok, 30 won. Byeong-pal, 100 won. Hetven won különbség.
Jól láttam. Miért nem hittetek nekem?
Ez valami vicc?
Hogy lehetséges?
Ennek a seggfejnek 100 won a vérdíja?
Azért ennyi, mert megdolgoztam érte.
Ne becsméreljen, csak azért, mert nem látta az erőfeszítéseimet!
Milyen vicces vagy!
Vigyázz a szádra, te barom!
Ha még sokáig bujkálok, nem marad pénzem.
Adjalak fel azért a 100 wonért?
Azt akarod elérni?
Nem, asszonyom. Sajnálom.
Hé, nézzétek meg, mekkora vérdíjat tűztek ki rám!
Úgy értem, biztosan legalább 800 won, nem?
Miről beszélsz? Nincs vérdíjad.
Te pimasz kis rohadék!
Miféle baromság ez?
Hadd lássam!
De hát…
Egy rakás japánt megöltem, a rohadt életbe!
Sajnálom, hogy most közlöm veled, de nekem 1000 wonos vérdíj van a fejemen.
Ezer won?
Te rohadék!
Szövetkeztél a japánokkal? Lefizetted őket?
Maradj már!
Így már mindent értek. Ezért magasabb a vérdíjad az enyémnél.
Az ég szerelmére! Megint verekszetek?
Minek foglalkoztok egyáltalán ezzel, ti csirkefogók?
Mikor fogtok végre felnőni?
Az enyém?
Choi vérdíja 2000 won, haver.
- Durva, nem? - Mi?
A francba az egésszel!
A vénember nyilakkal lövöldözik. Alig ölt meg valakit!
Nahát, Yoon! Remekül festesz.
Fel akarod adni magad, vagy mi van?
Egy időre Kjongszongba megyek.
Kjongszongba? Mi dolgod…
Te jó ég!
Várj! Találkozni akarsz azzal a nővel, mi?
Csak gyorsan meglátogatom, aztán jövök is vissza.
Ne aggódj miattunk! Jó utat!
Hamarosan visszatérek. Addig is óvjátok meg a falut!
Mindannyian. Rendben?
Mitől kéne megóvnunk?
Mást sem csinálunk, csak hizlaljuk magunkat.
Gyerünk, indulás! Ne aggódj miattunk!
Akkor indulok.
Ég veletek!
Yoon, légy óvatos!
Hatezer wonos vérdíj van a fejeden.
Takard el az arcodat, rendben?
Igaz ez?
Miért nem keretezed be és rakod ki a falra?
Hová megy Lee Yoon?
A fővárosba.
A szülővárosa hazahívja.
Ez meg mit jelent?
Kétezer won?
Nahát, jó sokat ér!
Kedvem lenne elkapni.
Az a falu ott a távolban Yongchun.
Kezdhetjük?
A csoszoni lázadók ámokfutásba kezdtek.
Szeretnék élni a lehetőséggel,
hogy kiirtsak minden felkelőt Mandzsúria területén.
Ehhez azonban, Jang Ki-ryong,
szükségem lesz a csapataira.
Fizesse vissza az adósságát!
Életben hagytam magukat, amikor megtámadták a pénzszállítót.
Mi a terve?
Jelenleg nem küldheti Mandzsúriába az embereit.
Hogyan tervezi kiirtani őket?
Japán jelenleg nem küldhet katonákat Gandóba,
különben diplomáciai konfliktusba keveredne Kínával, nem igaz?
Annak idején Jie Zhitui
kivágott egy darabot a húsából, és azzal táplálta az urát.
Talán mi is megtehetnénk ezt
Őfelségéért, a japán császárért.
A yongchuni konzulátus főfelügyelője vagyok.
Halljam, miért állomásoznak itt?
Ha arra a következtetésre jutok,
hogy veszélyt jelentenek Japánra vagy a hű alattvalóira,
agyonlőjük magukat.
Mit művel?
Tegyék le a fegyvereiket…
Bocsásson meg egy pillanatra!
Maradjon nyugton!
Védjük meg a földünket!
Öljétek meg őket!
Igen, uram!
A LOVAS BANDITÁK MEGÖLTEK 40 KATONÁT YONGCHUNNÁL
Visszatértem.
Hee-shin.
Úgy tűnik, gond van az árammal.
Át kell melegedned.
Jujubatea, a kedvenced.
Köszönöm.
Kedves tőled.
A LÁZADÓ CSOSZONIAK MEGTIZEDELÉSE GANDÓBAN
Nem vagy kíváncsi?
Hogy miért jöttem vissza pár hét után…
amikor egy évet kértem tőled…
Vagy hogy mi lett a kezemmel?
Kíváncsi voltam, de úgy döntöttem, hogy várok,
amíg készen állsz rá, hogy elmeséld.
Az elmúlt hetekben…
rengeteg minden történt.
Akkortájt, amikor elutaztál,
megtudtam, hogy a nagybátyám csatlakozott a lázadókhoz.
És hogy az ő parancsára valaki
pénzt szállított a partizánoknak Csangcsunba.
Én magam akartam elkapni a küldöncöt.
De nehezebb volt, mint hittem.
Kicsúszott a kezem közül, az egységem pedig megsemmisült.
És most már fegyvert sem tudok fogni.
Szégyent hoztam Őfelségére…
és egy semmirekellő, ostoba férfi vagyok, aki nem méltó rád.
Igen, az vagyok.
Egy semmirekellő, ostoba ember.
Előre!
Még mindig…
hozzám akarsz jönni?
Megígértem, emlékszel?
Életem végéig csak téged foglak szeretni.
Hallottam, hogy a fővárosban van.
Köszönöm, hogy időt szakított rám, uram.
Kockáztatta az életét, hogy elvigye a pénzt Gandóba.
Ez csak természetes.
Szóval, miért akart találkozni velem?
Sürgősen el kell juttatnunk egy információt a gandói embereinknek.
Az nem jelent gondot, de…
megbízható a forrása?
Igen, a 19. hadosztály parancsnokságától származik.
Megtudtam, hogy pár napon belül
elkezdik kiirtani a csoszoniakat Gandóban.
A japán hadsereg átlépi a Tumen folyót, és megtámadja Gandót.
Az lehetetlen.
Japán nem küldhet katonákat Gandóba.
Diplomáciai konfliktusba kerülne Kínával.
Egy mandzsúriai lovas bandita, Jang Ki-ryong lerohanta Yongchunt.
Hallotta a hírt, nem?
Megölték Nagano főfelügyelőt
és további 39 japán embert.
A 19. hadosztály találkozott a Fengtien-klikkel.
A birodalmunk hű alattvalói a maguk területén vesztették életüket!
A japán hadsereg
maga fog intézkedni az ügyben.
És mi történt?
Az, amit vártunk.
Japán tökéletes ürüggyel rendelkezik.
Rendben.
Elfogadjuk a feltételeit.
Engedélyezem, hogy a japán sereg bevonuljon Mandzsúriába.
Azonban,
ha csak egy kínai polgár is életét veszti,
az háborút fog jelenteni!
Felbérelt egy japánbarát banditát a saját konzulátusa ellen.
Az eseményeket ürügynek használja arra, hogy bevonuljon Gandóba,
és egy csapásra kiirtsa a csoszoniakat.
Így akarják megtizedelni a honfitársainkat Gandóban?
Igen.
Több tízezer japán katona fog bevonulni Gandóba,
hogy megöljenek minden csoszonit.
Ha nem készülünk fel, szörnyű veszteség fog érni minket.
Beszéljünk odakint!
KJONGSZONG
Sokan azt fogják mondani, hogy hagyjuk el Gandót.
A függetlenségi seregnek esélye sincs a japán sereggel szemben.
Kérem, ne adják fel!
Harcoljanak a gandói honfitársainkért!
Hamarosan csatlakozom önökhöz.
Ott akarja hagyni a kormányhivatalt?
Alaposan átgondoltam, és úgy lesz a legjobb.
Eljuttatok önöknek minden információt a 19. hadosztálytól.
Az túl veszélyes.
Mi lesz, ha lebukik?
Egy japánbarát nemes lánya vagyok, de partizánként élek
több mint 20 éve.
Minden rendben lesz.
Mi a baj, kisasszony?
Ő az a férfi a Cheonbo-hegyről…
Talán magát keresi.
Nem hagyhatjuk…
hogy az érzelmeink megbéklyózzanak minket.
Csak így…
teremthetjük meg azt a világot, amire vágyunk.
Kérem, maradjon életben!
Amíg én élek, maradjon életben!
Amikor újra találkozunk…
árulja el a nevét!
Akkor is, ha csak kettő vagy akár húsz év múlva látom újra.
Maradjunk életben,
és találkozzunk újra!
Jó napot!
- Egy csokrot kérek. - Egy csokrot?
Életben maradok és megtalállak.
Tessék?
Hee-shin találkozott…
egy partizánnal?
Igen, uram.
Azt mondod…
hogy az információt, amit tőlem szerzett,
átadta a függetlenségi seregnek?
Igen. Mindent hallottam, uram.
Úgy hangzott,
hogy segített elvinni a pénzt a partizánoknak Gandóba…
Akkora barom vagyok!
Egy idióta.
Szerettem és bíztam benne.
De semmit sem tudtam.
Amikor odamentem elkapni a partizánt, aki Jang Seokkal találkozott…
Hee-shin!
Azt mondta, üzleti útra kell mennie Gandóba…
Az utolsó pillanatban szerveztem meg, nem volt alkalmam elmondani.
Fogalmam sem volt az egészről.
Mindent elhittem nek.
Nem csoda, hogy a bácsikám a haláláig hallgatott.
Hihetetlen.
Nem hiszem el.
Nem akármilyen istenverte partizánok ezek!
Ne haragudjon, hogy megemlítem,
de nem kéne feljelentenie?
Biztosra vehetjük, hogy segített a partizánoknak,
szóval akkor is, ha szereti őt, szerintem jelentenie kéne…
Hogy mered megmondani, mit tegyek?
Ha akarom, feljelentem, ha akarom, elveszem feleségül.
Ne feledd!
Csak mi ketten tudunk erről, Park.
Ha valaki más megtudja,
tudni fogom, hogy eljárt a szád,
és ízekre szaggatlak téged
és a családodat is.
Világos?
Igen, uram.
Észben tartom, uram.
Vegyél valamit enni a gyerekeidnek!
Tae-ju nemsokára ideér, szóval tűnés!
Igen, uram.
Elnézést!
BELVÁROS, DAESEONG MYEONOK FOGADÓ, 13:00
- Jó napot! - Egy tál tésztát kérek.
Örülök, hogy újra találkozunk.
Minden rendben?
A mi életünkben semmi sincs rendben.
Ebédeljünk együtt!
Köszönöm.
Miért akart látni?
Furcsálltam, hogy a férfi,
aki úgy aggódott a családjáért, a fővárosban van.
Nem hallotta a hírt, igaz?
Arról, hogy mi történik odahaza.
Hamarosan megkezdődik a csoszoniak megtizedelése Gandóban.
A csoszoniak megtizedelése Gandóban.
Ezt hogy érti?
Katayama altábornagy összefogott Jang Ki-ryonggal,
a japánbarát banditával, hogy kiirtsák a partizánokat Gandóban.
Ebből kifolyólag számtalan csoszoni fogja életét veszteni,
hiszen senkinek sincs a homlokára írva, hogy partizán.
Szóval az, ami milíciák felszámolása idején történt…
tizenegy évvel ezelőtt…
most megismétlődik Gandóban?
Igen.
Tudom, hogy miért jött a fővárosba,
de manapság nem hagyhatjuk,
hogy az érzelmeink megbéklyózzanak minket.
Meg kell szabadulnunk a vágytól, amit egyesek iránt érzünk.
Csak így teremthetjük meg azt a világot, amire vágyunk.
A Vonszanba tartó vonat hamarosan indul!
Beszállás!
Készen állunk, altábornagy.
Adja ki a parancsot!
Indulás!
Igen, uram!
Életem végéig
boldoggá foglak tenni.
Katonák!
Előre!
Gando vérben fog fürödni.
Öljétek meg őket!
A SOROZATBAN EMLÍTETT SZEMÉLYEK, HELYSZÍNEK,
SZERVEZETEK, FOGALMAK ÉS ESEMÉNYEK KITALÁLTAK.
BÁRMINEMŰ EGYEZÉSÜK A VALÓSÁGGAL CSUPÁN A VÉLETLEN MŰVE.
A feliratot fordította: Kiss Hajnalka